|  |  |
| --- | --- |
| PRORAČUNSKI KORISNIK:**CENTAR ZA POSJETITELJEIVANINA KUĆA BAJKE**TRG HRVATSKIH RODOLJUBA 247300 OGULIN | RAZINA: 21OIB: 23721665989RKP: 49616ŠIFRA DJELATNOSTI: 9102IBAN: HR2624020061100683101 |

**BILJEŠKE**

**uz financijski izvještaj za razdoblje**

**od 1. siječnja do 31. prosinca 2024. godine**

## UVODNI DIO

Centar za posjetitelje Ivanina kuća bajke javna je ustanova u kulturi osnovana 25. listopada 2013. godine temeljem članka 7. stavka 1 točke 2. Zakona o ustanovama (NN 76/93, 47/99 i 35/08). Sjedište ustanove je na adresi Trg hrvatskih rodoljuba 2, Ogulin.

Sukladno Statutu Centra za posjetitelje Ivanina kuća bajke (Glasnik Karlovačke županije 13/23) u Sudski registar ustanova upisane su sljedeće djelatnosti:

* galerijsko-izložbena djelatnost
* izrada i upravljanje bazama podataka
* organiziranje edukativnih programa vezanih za djelatnost ustanove
* izdavačka djelatnost
* kupnja i prodaja robe
* obavljanje trgovačkog posredovanja na domaćem i inozemnom tržištu
* računalne i srodne djelatnosti
* prikazivanje filmova
* umjetničko i književno stvaralaštvo i reproduktivnom izvođenje
* iznajmljivanje vlastitih nekretnina.

Osim ovih djelatnosti, Centar može obavljati i druge djelatnosti upisane u Sudski registar ako se one u manjem opsegu ili uobičajeno obavljaju uz prethodno navedene djelatnosti. U Ivaninoj kuća bajke obavlja se i gospodarska djelatnost (suvenirnica te edukativne i kreativne radionice i dodatni sadržaji). Roba i usluge naplaćuju se transakcijskim i gotovinskim fiskaliziranim računima, bilo da se radi o gotovinskom ili o kartičnom poslovanju.

Imovinu Centra čine sredstva pribavljena iz fondova EU-a temeljem Ugovora zaključenog između Središnje agencije za financiranje i ugovaranje sredstava Europske unije i Turističke zajednice grada Ogulina br. IPA 2007/HR/16IPO/001-040202 od 15. ožujka 2012. godine. Odluke o prihvaćanju partnerstva i sufinanciranju projekta Centar za posjetitelje Ivanina kuća bajke KLASA: 023-01/12-01/75, URBROJ: 2133/02-02-12-1 od 29. lipnja 2012. godine ugovora o sufinanciranju projekta Centar za posjetitelje Ivanina kuća bajke sklopljenog između Grada Ogulina i Turističke zajednice grada Ogulina KLASA: 023-01/12-01/75, URBROJ: 2133/02-02-12-2 od 2. srpnja 2012. godine i ugovora sklopljenog između Ministarstva kulture i Turističke zajednice Grada Ogulina broj: 14-165-13 od 27. ožujka 2013. godine o korištenju sredstava Ministarstva kulture.

Od 1. siječnja 2017. godine Centar za posjetitelje Ivanina kuća bajke je proračunski korisnik. U proračunu grada Ogulina vodi se kao proračunski korisnik – glava 02005 kroz aktivnosti A100005 – Redovna djelatnost Centra za posjetitelje IKB i A10001 – Programski prihodi proračunskih korisnika.

## Bilješke uz Izvještaj o prihodima i rashodima, primicima i izdacima

**Obrazac: PR-RAS**

**Šifra 6361** – Iznos od 12.000,00 eura odnosi se na tekuće pomoći od Ministarstva kulture i medija za provedbu programa: *Škola pripovijedanja*, *Bajkovita zima uz ognjište* i *Književno-znanstveni skup Ivani za 150. rođendan*.

**Šifra 6415** – Prihod je ostvaren od pozitivnih tečajnih razlika (prilikom prijenosa početnog stanja iz 2023. godine u 2024. godinu).

**Šifra 6614** – Prihodi od prodaje suvenira i knjiga u suvenirnici Ivanine kuće bajke.

**Šifra 6615** – Prihodi od radionica i usluga čitanja i pripovijedanja bajki i Nastavnog sata s Ivanom.

**Šifra 6711** – Prihod iz nadležnog proračuna (Proračun Grada Ogulina): iz Proračuna grada Ogulina realizirano je 59.672,41 eura, što je uvećano za 802,775 eura koje se odnose na prihode budućih razdoblja iz 2023. godine (dobavljači iz istog razdoblja) te umanjeno za 582,70 eura (rashod iz 2024., ali plaćeno u 2025. godini).

**Šifra 3111** – Plaće za redovan rad uvećane su u odnosu na prethodnu godinu: u drugom kvartalu godine zaposlen je još jedan djelatnik, dok su dvije djelatnice u prva dva kvartala godine bile na rodiljnom/roditeljskom dopustu (druga djelatnica na rodiljnom je dopustu ostala do kraja godine).

**Šifra 312** – Ostali rashodi za zaposlene odnose se na nagradu za uspješan rad, jubilarnu nagradu za 5 i 10 godina rada, regres, božićnicu, dar djetetu, dar povodom Uskrsa te je taj iznos veći u odnosu na prošlu godinu zbog većeg broja djelatnika.

**Šifra 3132** – Povećanje se odnosi na veći broj zaposlenih djelatnika.

**Šifra 3211** – Odnosi se na službena putovanja u Karlovac na tri edukacije za EU fondove (JURRA Karlovac).

**Šifra 3212** – Povećanje se odnosi na veći broj zaposlenih, ali i na povećanje iznosa same naknade od studenoga.

**Šifra 3213** – Nije bilo stručnog usavršavanja u 2024. godini.

**Šifra 3214** – Odnosi se na naknadu za topli obrok za sve zaposlene: iznos naknade porastao je u 2024. godini, kao i broj zaposlenih u ustanovi te je stoga nastala razlika u odnosu na prethodnu godinu za ovu stavku.

**Šifra 3222** – Odnosi se na nabavu suvenira i knjiga koja ovisi o prodaji istih te ostalog materijala potrebnog za redovno poslovanje.

**Šifra 3223** – Odnosi se na troškove električne energije.

**Šifra 3224** – Iznos je manji u odnosu na prethodnu godinu zbog manjeg broja i prirode kvarova.

**Šifra 3225** – Odnosi se na nabavu telefona i vješalica.

**Šifra 3227** – Odnosi se na nabavu službenih majica i dijelova kostima za rad.

**Šifra 3232** – Odnosi se na zamjenu lampi, održavanje klimatizacijskog sustava.

**Šifra 3233** – Veći iznos u usporedbi s prethodnom godinom odnosi se na dodatnu promidžbu projekata koji su se provodili u 2024. godini (*Bajkovita zima uz ognjište, Škola pripovijedanja, Ivani za 150. rođendan, Šalica čaja s Ivanom*).

**Šifra 3234** – Iznos je povećan u odnosu na prethodnu godinu zbog naplate odvoza papira i plastike.

**Šifra 3235** – Troškovi su manji u odnosu na prethodnu godinu zbog preseljenja ureda ravnatelja i računovodstva na novu lokaciju.

**Šifra 3237** – Troškovi su veći zbog provedenih projekata u 2024. godini (*Bajkovita zima uz ognjište, Škola pripovijedanja, Ivani za 150. rođendan, Šalica čaja s Ivanom*).

**Šifra 3239** – Odnosi se na usluge čišćenja kostima, uslugu čuvanja imovine i osoba te potrebne usluge prilikom posebne regulacije prometa radi zamjene dijela krovišta.

**Šifra 3291** – Odnosi se na naknadu članovima upravnog vijeća sukladno broju održanih sjednica.

**Šifra 3295** – Odnosi se na javnobilježničke troškove zbog imenovanja ravnatelja.

**Šifra 3299** – Odnosi se na obračun poreza na dobit.

**Šifra 4221** – Iznos se odnosi na nabavu namještaja za novi ured.

**Šifra 4223** – Odnosi se nabavu klimatizacijskog uređaja za novi uredski prostor i hidrantski ormarić.

**Šifra 4227** – Odnosi se na nabavu novih stolica za potrebe radionica u Kreativnoj sobi.

**Šifra 4241** – Knjige nismo nabavljali u 2024. godini.

**Šifra 11P** – Stanje 1. siječnja 2024. godine.

**Šifra 11-dugov**. – Ukupni priljev novčanih sredstava.

**Šifra 11-potraž**. – Ukupni odljev novčanih sredstava.

**Šifra Z007** - Prosječan broj zaposlenih u ustanovi u 2024. godini bio je 6 djelatnika.

**Šifra 63613** – Odnosi se na sredstva od Ministarstva kulture i medija za provedbu tri projekta.

**Šifra 32121** – Odnosi se na naknade za prijevoz.

**Šifra 32361** – Odnosi se na zdravstveni pregled za novog djelatnika.

**Šifra 32371** – Odnosi se na autorske ugovore za realizirane projekte u programskoj djelatnosti.

**Šifra 32377** – Odnosi se na troškove studentskih ugovora u protekloj godini.

## Bilješke uz Bilancu

**Obrazac: BIL**

Ukupna Imovina odgovara stanju obveza i vlastitih izvora.

**Šifra 124** – Povećanje u odnosu na prethodnu godinu rezultat je većeg poreza na dobit.

**Šifra 231** – Obveze za zaposlene veće su zbog povećanja plaće i broja zaposlenih.

**Šifra 232** – Materijalni rashodi su povećani zbog povećanja materijalnih rashoda koji nisu plaćeni u 2024., nego su plaćeni u 2025. godini.

**Bilješke uz Izvještaj o rashodima prema funkcijskoj klasifikaciji**

**Obrazac: RAS-funkcijski**

082 – Šifra službe kulture obuhvaća ukupne primitke i izdatke za poslovnu godinu.

## Bilješke uz Izvještaj o promjenama u vrijednosti i obujmu imovine i obveza

**Obrazac: P-VRIO**

U obrascu P-VRIO nisu iskazani iznosi jer nije bilo promjena u vrijednosti i obujmu imovine, tj. na računu 915.

## Bilješke uz Izvještaj o obvezama

**Obrazac: OBVEZE**

**Šifra V001:** Navedeni iznos odnosi se na stanje obveza 1. siječnja 2025. godine, odnosno obveze za rashode za zaposlene (plaća iz prosinca 2025. godine) i obveze prema dobavljačima.

## Zaključak

Ove bilješke prilažu se uz Izvještaj proračuna, proračunskih korisnika i izvanproračunskih korisnika za Centar za posjetitelje Ivanina kuća bajke za 2024. godinu.

U Ogulinu 28. siječnja 2025. godine

KLASA: 400-05/25-01/1
URBROJ: 2133-2-5-01-25-2

Zakonski predstavnik:

RAVANTELJICA
Centra za posjetitelje Ivanina kuća bajke

Tihana Turković, mag. philol. angl. et mag. litt. comp.